Dunakanyar.hu - Hírek - Újra látogathatóak az arborétumok és a visegrádi Fellegvár - programajánló - Dunakanyar
2020. május 20. - Dunakanyar
A kormány kijárási korlátozást enyhítő intézkedéseinek megfelelően ezen a héten és a jövő héten kinyitnak a Pilisi Parkerdő Zrt. kezelésében lévő erdei iskolák, szálláshelyek, arborétumok.
Túrák, kirándulások a járványügyi előírások betartásával továbbra is tarthatók.
 Május 19-étől, keddtől kinyit a visegrádi Fellegvár, de a beltéri kiállítások még nem látogathatóak. A nyitva tartás nem változik: a vár 9 és 18 óra között tekinthető meg, belépő 17:30-ig váltható. A jegyárak az alábbiak szerint módosulnak: sétáló felnőtt jegy 1000 forint, sétáló diák- és nyugdíjas jegy 500 forint.
 Szintén május 19-én, kedden nyit a visegrádi Bertényi Miklós Füvészkert.
 A pilisszentkereszti Som-hegyi Turistaház május 19-től, keddtől várja a vendégeket.
 Május 22-étől, péntektől látogatható a Budakeszi Arborétum.
 A visegrádi Mogyoró-hegyen lévő Madas László Erdészeti Erdei Iskola május 25-étől, hétfőtől fogadja az iskolásokat. Az erdei iskolában egyelőre napközis foglalkozásokat tartanak, ottalvós táborok még nem indulnak.
 A Budakeszi Vadaspark a hétfői nappal kinyitott, látogatható - írta közleményében a Pilisi Parkerdő.